Shall We Dance? Shall We Talk!

《Shall We Dance? Shall We Talk!》係香港歌手陳奕迅嘅粵語音樂專輯，喺2001年4月13號發行。

專輯簡介 
繼《打得火熱》之後，陳奕迅推出粵語專輯《Shall We Dance? Shall We Talk!》。專輯收錄咗10首新歌 ，首波主打歌《2001太空漫遊》當時喺香港各大排行榜榜首；第二主打《Shall We Talk》喺隻慢歌，由林夕填詞，描述二代之間嘅親子關係；其他歌仲有《Shall We Dance》、《失戀太少》、《天使的禮物》、《單車》等。

曲目

派台歌曲 
呢隻碟有五首派台歌，包括《2001太空漫遊》、《Shall We Talk》、《天使的禮物》、《單車》同《失戀太少》。

粗體表示四台冠軍歌
(1)表示兩週冠軍

獎或提名

專輯《Shall We Dance? Shall We Talk!》 
2001年度叱吒樂壇流行榜頒獎典禮－至尊唱片大獎
四台聯頒音樂大獎2001－大碟獎
IFPI香港唱片銷量大獎2001－十大銷量廣東唱片

歌曲《2001太空漫遊》 
2001年度勁歌金曲季選－第一季金曲

歌曲《Shall We Talk》 
2001年度勁歌金曲季選 - 第二季金曲
2001年度十大中文金曲頒獎禮 - 十大中文金曲
2001年度十大中文金曲頒獎禮 - 全球華人至尊金曲獎
2001年度新城勁爆頒獎禮 - 新城勁爆歌曲獎
2001年度新城勁爆頒獎禮 - 新城勁爆年度歌曲大獎
2001年度叱吒樂壇流行榜頒獎典禮 - 專業推介 叱吒十大
2001年度十大勁歌金曲頒獎典禮 - 十大勁歌金曲
2001年度十大勁歌金曲頒獎典禮 - 金曲金獎
第一屆全球華語歌曲排行榜 - 二十大金曲
2001年度演藝動力大獎 - 最突出男歌手
2001年度我的選擇中國原創音樂流行榜 - 十三首金曲

歌曲《單車》 
2001年度無線電視兒歌金曲頒獎典禮－十大兒歌金曲

文化影響
呢隻碟算係陳奕迅其中一隻最廣為人知嘅專輯，入面有唔少歌喺二十年過後都仲有一定流傳度。2020年，陳奕迅參與香港政府一系列推廣關注精神健康嘅宣傳，其中《Shall We Talk》一曲就被重新編曲同翻唱，陳奕迅仲特登拍咗新MV。另外喺2020年12月，激進親中共派政治人物李偲嫣因為武漢肺炎病逝，由於佢生前經常狙擊泛民主派，發表好多例如反同性戀嘅言論，又涉嫌選舉舞弊、詐騙同唔少金錢轇轕，唔少人慶祝佢嘅死訊，其中高登音樂台就改編咗《2001太空漫遊》一曲去揶揄佢。

陳奕迅音樂專輯
2001年音樂專輯
香港專輯
流行音樂專輯